Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 152/15/8803	Košice II, 8.6.2015
EEČ : 2-64-179-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 450,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Obecný úrad Ruská Bystrá, číslo účtu 4263120002/5600 (Prima banka) 
d.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-XXXXX
V trestnej veci vedenej proti obvinenému XXXXX, nar. XXXXX  pre prečin  ublíženia na zdraví podľa § 158  Trestného zákona ktorého sa dopustil na tom skutkovom základe, že

	- dňa 16.02.2015 o 07.42 hod. viedol osobné   motorové vozidlo zn. XXXXX XXXXX,  EČV XXXXX v Košiciach po ul. XXXXX smerom k ul. XXXXX kde z dôvodu nevenovania sa plne vedeniu vozidla a nesledovania situácie  v cestnej premávke zachytil v odbočovacom jazdnom pruhu chodca XXXXX, pričom pri dopravnej nehode XXXXX utrpel ľahkú ujmu na zdraví a to zlomeninu ôsmeho rebra vľavo, tržnú ranu na čele, pomliaždenie ťažšieho stupňa ľavej ruky a povrchovú ranu ľavej ruky, odreninu na chrbte ľavej ruky a na pravom predkolení, odreninu na čele, zlomeninu pravej ihlice bez postihnutia členkového kĺbu a otras mozgu ľahkého stupňa, s dobou liečenia do 35 dní.

Odôvodnenie: 
	Uznesením  povereného príslušníka  OR PZ, ODI - ODN, sp. zn. ORP-XXXXX  zo dňa 10.04.2015  bolo vznesené obvinenie XXXXX pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinený XXXXX a poškodený XXXXX vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval. Pokiaľ ide o náhradu spôsobenej škody, obvinený XXXXX dopravnú nehodu ohlásil v poisťovni XXXXX Bratislava, pobočka XXXXX dňa 20.04.2015.  Poškodený XXXXX prehlásil, že od obvineného  žiada časť úhrady škody za poškodenie osobných vecí počas dopravnej nehody a za taxi službu na ošetrenie lekárovi, pretože chodil iba o barlách a to celkovo vo výške 450 € v hotovosti a taktiež žiada náhradu škody, ktorú mu obvinený spôsobil prečinom podľa § 158 Tr. zákona, ktorá bude uhradená zo zákonného poistenia motorového  vozidla obvineného. Počas mediačného konania pred mediačným úradníkom Okresného súdu XXXXX II poškodený XXXXX písomne potvrdil, že dňa 03.06.2015  prevzal finančnú hotovosť vo výške 450 € od obvineného XXXXX.

	Obvinený XXXXX zložil na účet Okresnej prokuratúry XXXXX II finančnú čiastku vo výške 300,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech Obecného úradu  XXXXX,  číslo účtu XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý  nebol súdne trestaný a má  od roku 2004 tri záznamy v evidenčnej karte vodiča, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu  sťažnosť nie je prípustná (§ 185 a nasl. Tr. por.)

JUDr. Igor Tokár
prokurátor